經數: 一七二○

經名: 法華玄論卷第四

頁數: 三九一

上              欄

因緣具故得果. 今不違此說也. 法華論亦明

三種. 一乘體. 謂如來平等法身卽是佛性爲

乘體. 又云佛乘者謂如來大般涅槃. 此卽明

佛果爲乘體. 此隱顯爲異實無兩也. 又釋汝

等所行是菩薩道. 及低頭擧手之善發菩提

心修菩薩行. 卽是了因乃爲乘緣也. 此猶是

三種佛性義耳. 乘緣謂引出佛性卽了因也.

乘體謂因佛性. 乘果謂果佛性. 不說果果性

者. 果果性還屬果門. 不說境果性者屬因門

故也. 又廣說有五. 略卽唯三也. 又望于十

二門論乘具四事. 一者乘本. 謂諸法實相.

由實相生波若故實相爲本. 卽是乘境義.

二者乘主. 由波若故萬行得成故波若爲主.

卽智慧. 三者乘助. 除波若外餘一切行資成

波若. 四者乘果乘此乘故得薩波若也. 又此

經明乘有三事. 一車二牛三賓從. 車通因果

萬德萬行. 牛亦通因果. 中道正觀離斷常之

垢爲白. 由此觀故引萬行出生死如牛. 此

卽波若導衆行義也問波若卽是車云何復

喩牛耶答一法二義分之. 導引如牛運義

名車. 餘行但有資成運出. 唯有車義而無引

導之能故無牛義也. 此是因地牛義也. 果

地牛者內德則取眞慧爲牛. 外用宜取六通

無垢爲白牛. 駕之而遊五道運衆生也. 賓

從者果德爲車. 則因爲賓從因行爲車. 則

界外衆行爲車界. 內行爲賓從. 如索車中釋

之. 又大品明乘具五事. 一者乘出卽是乘始.

謂從三界出. 二者乘終到薩婆若. 三者乘住

譯萬行無所住爲住. 四所乘法卽六度. 五能

中              欄

乘之人謂菩薩也問諸大乘經所明及中百

大乘論等所辨此可信受. 如唯識攝大乘及

法華論等必可信耶答此論同是婆藪所

造. 付法藏中天親有其人. 是故可信. 又觀

其義意. 與大乘論經語言雖異而意不相違.

是故可信也問三論學者□彈破有所得

義. 云何今□用衆家異說耶答興皇大師

製釋論序云. 領括群妙申衆家之美. 使異

執水銷同歸一致. 以此旨詳之. 無執不破無

義不攝. 巧用無非甘露拙服皆成毒藥. 若專

守破斥之言斯人未體三論意也問云何巧

用云何拙服答若能心無所得言無所住.

如空中種樹虛□織羅. 如幻如化. 隨病隨人

者. 設行産業之事無非大般涅槃. □應正法

波若名巧服矣. 與此相違卽名拙服. 此意

已如辨宗中釋之. 又龍樹出世製作大意者.

要先破洗一切有所得病. 令畢竟無遺. [&FFFF]#

問大乘小乘內道外道. 有文作義及無文□

造. 凡心有一豪依得言有一句定相. 皆悉

洗之令畢竟淨. 然不淨旣去淨亦無留也.

如是五句令言窮慮息. 然後始得於無名相

中强名相說. 雖强名相說說不動無說. 故

寶積嘆云. 能善巧分別諸法相. 於第一義而

不動. 又經云善哉世尊. 不動眞際爲諸法立

處. 若能於一切義皆如此用之. 始是龍樹大

乘論耳. 不爾者還同舊執. 若留一豪心住著

者. 退無損於煩惱進不弘於佛法也. 又破洗

一切有所得大小病然後於一一義中宜用四

悉檀貫之. 今[&FFFF]#略擧一意. 十二部經八萬法

下              欄

藏皆是隨順俗. 故有此言說. 若不隨俗則一

無言無不言. 故有所言皆隨俗說. 謂世界悉

檀. 十二部八萬法藏言□相違. 或三或一或

無常或常. 或佛出二諦外或二諦內. 或三世

有或一世有. 如大經三十餘諍論門. 無智之

者各執一意互相是非. 現世起諍論增長煩

惱. 乃至斷善根墮墜惡趣. 似僧地獄正擬斯

人. 欲勉斯過者須用第二悉檀. 所以八萬法

藏及塵沙法門□相違者. 此是如來各各爲

人悉檀. 故不相違背. 如大經云. 以此衆生非

一根性. 非一善友非一國土. 是故如來不得

一向定說. 以此義觀之. 於一切法門無所違

諍. 不起煩惱勉於似僧也. 第三名爲對治

悉檀. 如來所以說各各爲人. 說八萬法藏及

塵沙法門. 皆爲對治衆生煩惱故也. 如大經

云. 譬如大地諸山藥草能爲衆生病之良藥.

我法亦爾能令衆生煩惱病藥. 是故一切敎

門無有定性. 但令病息. 病息故無非藥. 病

不息無是藥也. 旣爲息病病息藥廢. 不應復

執著之也. 第四名爲第一義悉檀者. 前來三

門皆是爲衆生故有如此方便. 若論正道卽

不曾有一言. 肉有八萬耶. 尙非有言肉是無

言耶. 故過一切言語滅一切戱論. 如大炎

四邊不可觸. 以燒手故. 用此四門可通貫

一切義及文. 以得此四門故一切經可□. 一

切病可治. 不得四門一句經不可尋. 一煩惱

不可破也問何故就一乘義中釋此意耶

答一乘是三世諸佛正宗. 就此中釋之也.

又如此了悟方是能動能出. 故是乘耳. 若

經數: 一七二○

經名: 法華玄論卷第四

頁數: 三九二

上              欄

作一句定執不動不出. 何名乘耶. 大經云. 若

有定相是生死相是魔王相. 非佛法相. 是故

一切諸法無定無相問曰□作無定相破定

相者. 如此卽是定相答破定言無定耳. 云

何復更執無定耶問若都無所執者卽是執

乃不執於執. 而執於無執故還是執也答

今言無執者以執無故. 言無執耳旣言不執

於執. 豈執無執耶問執無復無無執卽是

斷見人也答斷一切見故名斷見此可然

也大品云斷一切見故名摩訶薩. 正恐諸

見不能斷耳. 又若有諸見可言斷見耳. 諸

見本不有何所斷耶. 經云動心是魔網不動

卽法印次論動出問大品云是乘能動能

出是何位耶答論云動是順忍出爲無生

忍. 一者地前爲順忍登地爲無生忍. 二六地

爲順忍七地爲無生忍. 若凡夫爲三界者則

地前爲順忍. 發地入聖位出三界也. 此則初

地爲出地前爲動. 若六地猶受肉身名爲三

界. 卽七地捨肉身出三界. 故六地爲動.

七地爲出. 然二義之中先義爲正也問小

乘動出其義云何耶答准前可知. 苦忍前

名動苦忍名出. 二者三果未勉三界爲動.

無學斷三界惑盡爲出. 又有餘名動無餘名

出. 但就人而明者. 小乘人唯有心出無有身

出. 異大乘也次論乘障問乘以何物爲

障答釋論旣以六度爲大乘體. 六[&FFFF]#卽是

障也. 若取乘出生死義卽著生死以爲障.

若取乘廣大義卽以狹劣以爲障. 若以出世

六度無所得故能出. 卽以有所得六度爲障.

中              欄

六[&FFFF]#卽是別障有所得卽是通障也次論二

慧問空有二慧何者正是乘耶答舊有二

釋. 一云空解爲正乘有解爲相從. 例如十地

空解爲能生之本. 有解爲地上所生. 次釋云

地義如前. 若乘取運義卽兩解俱能運. 今所

明以中道正觀爲乘體也. 中道正觀非空非

有. 方能出有無二見故云空有□是乘方便

用也. 地義亦爾次論始終眞似義問何

等爲乘始乘終眞乘似乘答有人言三十心

是乘正位. 有人言登地是乘正位. 有人言

八地是乘正位. 有人言初得方便失正體. 第

二得正體失方便. 第三得[&FFFF]#觀及乘體失不

[&FFFF]#及乘方便. 故具有三義. 三十心爲方便.

登地爲正體. 八地爲[&FFFF]#乘. 七地爲不[&FFFF]#乘也.

評曰最後釋者雖得經文. 而義猶未善. 今當

序之. 問乘品云是乘無始無終. 不出三界.

亦不住薩婆若. 如經廣明. 若欲令乘出者.

是人欲令無生法忍出. 欲令眞諦法出. 然實

際無生實際不出者. 乘亦無出. 以乘無出

故無始無終. 不因不果. 如此之乘乃名出耳

問若無能出所出能運所運. 卽無有乘. 云

何釋大乘義耶答良由得此正悟不見能出

所出. 乃名爲出. 可謂無所出而出. 出而無所

出. 若有能出所出能運所運者. 卽是有所得

無有出義也問云何是出無所出耶答經

云不動法故. 不動法者非乘. 是常住名爲

不動. 亦不言眞諦. 空故不動. 又非乘不去

故不動. 此明乘出宛然而無所出. 故名不動

也. 旣無出而出亦無始而始無終而終. 無始

下              欄

而始始自初心. 無終而終終於十地. 此是因

門分其始終. 就此始終復開二位. 地前三十

心此觀未具成名爲似乘. 登地已上得此觀

現前. 故名眞乘. 故論云地前名順忍. 登地名

無生忍. 卽是眞似義次論□不□問有

人言初地□. 有人言七地□. 有人言八地□.

是事云何評曰各偏有執皆爲失旨. 所以

然者經論具有三種□義. 如仁王經及攝大

乘論等云初地□. 大品發趣品釋七地名等

定慧地. 卽七地□. 仁經等及經云八地□.

以具有三文宜□用也問此三相違不應合

用答不相違. 言初地□者從初發心便學

□觀. 至於地前猶是凡夫故不得□. 登地名

聖故云□也. 又地前名順忍登地名無生忍.

是故初地□也. 言七地□者此就地位. 自分

之初地至六地名順忍. 七地名無生忍. 順

忍雖□□劣故不名□. 七地□勝故稱爲□

問何以知然答初地望前名無生忍. 若

望七地名爲順忍. 若將初地望地前卽初地

爲□. 若形於七地則初地未□問何故七

地得名□六地不名□耶答七地是功用道

滿故名爲□六地功用未圓故未得稱□.

又且六地爲波若七地爲方便. 以七地具二

慧故得稱□. 六地雖有波若未具方便故非

□也. 復言八地□者此據功用無功用判□

不□. 所以然者. 七地雖□猶有功用. 八地

任運成就無復功用. 是故八地得□七地非

□也. 故融會三經不相違背也次論二經

問法華勝□俱明一乘. 一乘何異答他

經數: 一七二○

經名: 法華玄論卷第四

頁數: 三九三

上              欄

云勝□了義法華未了義. 今明法華旣是明

佛性法身卽不應有了不了釋也. 但大乘是

同略明三異. 一者法華對破三執會歸一

乘. 若勝□不對三緣. 但爲七歲已上學一乘

緣. 辨出生收入之義. 出生者猶如大地出

四種寶藏. 正法出生五乘也. 收入者正法出

五乘. 五乘歸正法. 此之出入舒卷皆是平道.

因緣法門無所斥奪. 與法華異法華先斥三

病故明一乘. 然後始得非三非一三一具足

耳. 二者法華但明二乘未究竟佛乘已圓滿.

不廣釋其因緣. 勝□則開五住地之因. 辨二

生死之果. 釋二乘未圓佛果已滿. 是故兩經

異問依此義卽是了未了答自有須釋而

悟. 自有不須釋而悟. 豈得用此判了不了耶.

若一經之中皆具明一切義者. 卽有一敎唯

有一緣. 何名多部. 三者勝□具明正法出生

五乘數五乘歸正法. 法華但明會三乘歸一

乘開一乘爲三乘. 不正會人天歸一乘開一

乘爲三乘爲人天乘問何故兩經不同答

法華正爲三乘保執自謂究竟. 更不心佛.

故須辨三乘會開之義. 人天二乘無自保究

竟之執. 故不辨會開也. 勝□通明正法有出

生一切方便用. 數一切方便歸正法. 故通明

五乘有開會也問法華亦有會人天歸一乘

不答亦有此義低頭擧手皆成佛道卽其事

也問三乘旣是權說. 實無三者人天乘亦

是權也答有例不例. 若言三十三天常樂

我淨. 如楊葉之金亦是權. 亦須破及會也.

不例者道實無三. 方便說三是究竟故三是

中              欄

權. 而不無行生死人天之因得人天果報. 故

人天非權也. 昔又不說人天是究竟. 故人天

乘非權也問三不及一在三旣權. 二劣於

三二亦應權也答勝劣乃通權實義異故不

例也. 人天乘得人天實報. 二乘人不得究竟

報故不例也次論三假問乘具三假不

答釋論云五陰法是法假人是受假. 人法之

西是名假. 所乘之法及以行具謂法假. 能乘

之人是受假. 能乘所乘及乘具皆有名字是

名假也問乘是因成·相續·待·三假中何假

耶答由來四釋今不具足. 一釋云若論因

成假者宜兩望之. 若望以法成人人卽是

假. 萬善成人卽是實法. 若望總衆善爲一乘.

一乘則是假萬行爲實問相續假云何答

有二釋. 初云一念實法生而卽滅. 尙自不固

何能運出. 必須相續方有運義. 如智斷惑

如明除闇. 次釋云若解斷惑必須兩念. 排

他爲難故也. 今善體能運一念有力. 如一

念智卽能知境. 一念善卽能感樂不假相續

也. 今又問. 若一念無力多念方有力者. 一

系不能制象多系則能制. 一□不能滿多集

則能滿. 百論破外道盛有此說. 覽之自見.

又問云一不能多遂能者. 一沙無油一盲不

見. 多集則能耶答他云盲沙分分無力.

□□分分有力. 故非問也. 今明百論中外道

亦有此釋. 如論破之. 次論相續假問兩念

相續者. 前念滅故後起續. 前不滅故後起

續. 前若滅者後何所續. 不滅則常何勞後續.

具如論破. 又問實法則滅前. 而兩相續則轉

下              欄

變. 今請問之. 如乳變爲酪復有乳滅義者.

爲是一乳耶爲二乳. 若一乳者實法滅則無.

復乳何所變. 若言變者復何得滅耶. 若一體

者滅則不得變. 變則不得滅. 若一滅一變則

成二乳也問曰只是一乳而乳兩義. 擧體

實滅擧體轉變. 難曰實法滅者但是乳義滅

而乳體亦滅耶. 若但義滅則乳體不滅. 則乳

義無常而體應是常. 若言體義皆滅則無復

體義. 復何所轉. 欲見此意中論廣明. 以此

推之則無相續. 旣無相續則無至佛理. 有何

一乘. 當知有所得義無有乘義. 次問一念力

能運者. 此一念爲卽滅爲不滅. 若生而卽滅

何能運耶. 若不滅卽常復何所運耶. 若亦滅

亦不滅者. 旣是一念云何具兩法耶問今

釋云何答此病若銷自見經意也次論四

一問舊云有四一義. 謂一敎一因一果一

人. 此事云何答此亦無失欲廣論之. 有

無量一. 謂敎一理一人一法一機一境一智

一. 如前釋名說也問諸一有何次第答

如來見有一機故前有機一. 說一敎故次

有敎一. 衆生[&FFFF]#悟一敎名爲人一. 次行一

因故有因一. 復得一果故名果一也次序

權實二智義論權實名問此經旣言開權

顯實. 以何義故名權實義耶答有人言權

是權爾之名. 實是審實爲義. 有人言實名

智慧權名方便. 方便是善巧之名. 智慧是

解知之義評曰今具詳之請問. 初說若妙

以待[&FFFF]#爲名. [&FFFF]#以形妙受稱. 若爾實以待

權得名. 權以形實爲稱. 若權實不相待釋

經數: 一七二○

經名: 法華玄論卷第四

頁數: 三九四

上              欄

名者. [&FFFF]#妙亦應然也. 又難曰若權是權爾之

義以權釋權. 亦應實是實爾爲義以實釋實

耶. 若爾者則應苦以苦義樂以樂義. 不應別

有餘釋也. 次問智慧與方便二名. 然二智俱

是巧妙. 何故方便獨受善巧之名耶. 舊釋云

通則皆例別則不齊方便. 於無三中說三善

巧義彰. 實智於一上說一巧義不顯. 故與其

智慧之目也. 難曰於一上說一不與巧名. 於

一上說一不應與其妙稱. 而下文歎實智則

云甚深微妙. 此則實智正是微妙善巧也. 又

問若實智沒其功名當其妙稱. 權智應沒其

妙名當其巧稱. 若爾實智妙而無巧. 無巧

應是拙. 權智巧而非妙. 非妙應是[&FFFF]#. 今所釋

義依諸大乘經論略有四種. 一依名釋. 謂權

是權巧實爲審諦. 二相資釋. 權是實權實是

權實. 實不□權權不□實. 雖實而權雖權而

實. 故權得以實爲義. 實得以權爲義也. 三顯

道釋. 權以不權爲義. 實以不實爲義. 故云一

切有無法了達非有無. 亦一切權實法了達

非權實. 四無方釋. 華嚴云一中解無量無量

中解一. 若爾一權得有無量義. 無量法得是

一權義也問非權非實爲是眞諦爲是智

耶答肇師云惑者[&FFFF]#減照謂之實. 見變動

謂之權. 旣言惑者謂之權實. 則知聖心未曾

權實. 此正語聖心非關眞諦. 次別論權義.

有人言權是譬名. 如稱錘名權. 將此詮量諸

物輕重. 前之則輕[&FFFF]#之則重處中則平. 此譬

佛智照察根緣有三乘差別. 有人言權是假

義. 故假三車於門外. 有人言權是權爾一時

中              欄

之用. 故云權化城於中道. 有人言權是耳爾.

謂隨宜說法名之爲權也評曰具此四義可

合用之. 如來之智實有照緣. 不差如稱詮量

輕重也. 如絶云我初得道時空拳度一切.

又云實無三車假設三車. 實無有城權作化

城故假也. 三乘謂一時之說. 若久後則說

眞實. 如經云. 世尊法久後要當說眞實. 故是

權爾義也. 必有隨機宜則宜爾之義問權

與方便何異耶答通猶一耳. 但權宜當一

時之目. 據三乘義. 方便是善巧通於一三.

如巧說一乘亦名方便. 故方便名通於一三

也問權亦應有二. 一者實權. 如菩薩權巧.

二者方便權. 如說三乘答例也問方便

與權旣有二種. 實亦有二不答亦有二種.

一者權實. 昔說三乘爲實者權作此實耳. 二

者非權實者今敎明佛乘實也次論二智體

義衆師皆云二智以心爲體也. 詳曰今請

問之. 心爲解惑體者. 心與惑爲一爲異. 若一

斷惑則應斷心. 心若不斷惑亦不斷. 又若

一而斷惑留心. 何不斷心而留惑耶. 若惑斷

心不斷. 則心與惑異. 若異者惑便非心. 心是

識慮惑應非情. 又惑若異心. 惑自是惑心. 應

不惑. 若爾自是智知. 心終不知. 如此心心

竟不可得. 是則無心以何爲二智體. 卽是

故論云. 如身見五種心之不可得. 煩惱於垢

心五種心亦不得問今明二智以何爲體耶

答正由謂情言. 心與惑一異故無有二智.

諸佛菩薩了此心惑不見一異. 旣無一異則

非心非惑. 不智不愚亦不權不實. 如是五句

下              欄

皆不可得. 但於不二而二. 爲衆生故開於

二智. 故二智以不二爲體也次論四種二

智問有人言照空爲實鑒有爲權. 此波若

敎二智也. 內靜鑒爲實外動用爲權. 淨名

敎二智也. 照一爲實照三爲權謂法華二智

也. 照常住爲實鑒無常爲權. 謂涅槃二智也

評曰不然. 照空爲實鑒有爲權. 蓋是契中

道之妙觀. 離斷常之要術. 法身之父母菩

薩之本行. 從波若已上涅槃已還. 乃至華嚴

諸方等敎皆通用之. 不得偏屬大品. 次動靜

分二智者. 一切方等敎辨菩薩行. 皆以內靜

鑒爲實. 外動用爲權. 貫通衆經亦非屬淨名

也問何以知靜動分二智通諸經耶答一

切菩薩皆有自行化他. 今內靜鑒爲實是自

行. 外動用爲權是化他義. 故知通一切敎也

問何以知鑒空爲實照有爲權. 亦通貫衆

經耶答淨名云智度菩薩母方便以爲父.

一切衆導師無不由是生. 智度卽是波若方

便卽權義. 龍樹釋大品分爲二道. 一波若

道二方便道. 若爾淨名二慧卽是大品二慧.

而淨名旣云一切衆導師無不由是生. 卽知

此二慧貫通衆經也問前明空有分二智.

後以動靜明權實. 皆通貫衆經有何異耶

答約菩薩一人義論兩種二慧取其鑒空照有

義多是自行. 具如前也. 若明動靜義則具

自行化他則如後也. 次云照三爲權鑒一爲

實. 此偏約法華. 是亦不然. 波若後分已明與

法華齊. 若爾則大品亦有此義. 不應偏係法

華也. 又問設云法華以照三爲權. 鑒一爲實

經數: 一七二○

經名: 法華玄論卷第四

頁數: 三九五

上              欄

者. 此三一爲□是世諦. 爲通二諦耶. 舊解

云. 照四種一爲實. 謂因一果一敎一人一皆

是世諦也. 照三種三爲權. 謂機三敎三人三.

無有理三亦是俗諦也評曰不然. 四一但

是俗諦則一乘義局. 一乘之中若境若智俗

之與眞皆入一乘. 云何但取世諦耶問乘

是萬行故境非乘也答十二門論初唱略明

大乘. 次後云大分深義所謂空也. 若通達空

則具萬行. 若然者空爲乘本. 云何不取爲乘

耶. 今所明者照一乘中. 若境智空有皆屬一

乘. 三乘亦爾. 依經詳之. 不如舊說也次論

空有二智有人言照空有二境審實不虛. 故

名實智. 觀空不證涉有無著名爲方便問

此出何文答大品云菩薩於空不著故不證

空. 卽知不證空是方便也. 又云菩薩以方便

力故爲衆生受五欲. 而無所染. 故知涉有不

著亦是方便問若以二照爲實兩巧爲權.

二照應無兩巧兩巧應無二照答二照兩巧

更無別體. 雖照而巧故名方便. 雖巧而照

目之爲實. 如釋論第百卷云. 譬如金爲妙物.

物不離金金不離物. 但妙物義如方便. 全義

如實慧也問本以二諦境發生二慧. 今照

二境爲實慧. 則二諦境應俱發實慧耶答

正如此也. 二諦發其巧照. 義名實慧發其

照巧義名方便也問古有此釋不答什師

注問疾品云. 觀空不證涉有無著皆名方便.

似此義也. 有人言雙照空有皆名爲實. 涉有

化人動用之義名爲方便. 此肇公釋也. 其序

云. 觀減照謂之實. 見變動謂之權. 雖是惑者

中              欄

之情正用此分二智. 減照者同照二諦. 靜鑒

之義故名實也. 有人言觀空爲實. 鑒有爲

權. 此處處有文. 須眞天子經廣出. 又淨名

問疾品縛解章四句論之問云何釋經四句

耶答異解紛綸. 今以上定林寺鏡師淨名

玄論釋之. 鏡師云觀空之心不能嚴土者.

此是慧無方便故縛也. 觀空之心卽能嚴土

者. 此是慧有方便故解也. 若嚴土之心不

能觀空者. 此方便無慧故縛也. 嚴土之心卽

能觀空者. 方便有慧故解也. 什公大意與此

似同. 有人言二慧互相資. 方便照有而能資

空. 故能觀空而不取證. 二乘無有中行願資.

故入空便證. 是知方便資空而不證空也. 空

慧導有令入有不著. 若無空觀導有則涉有

取著. 如凡夫也問方便資空令不證旣是

巧者實慧導有令不著亦是巧. 則二慧俱名

方便亦□名實矣答通皆例. 然但不著有

則易. 不證空則難. 方便能令不證空. 故與其

巧名. 譬如四河合流同注海口. 非大力龍[&FFFF]#

自能變. 三解脫俱流注涅槃海. 非方便大力

[&FFFF]#能不證. 以方便大力有變無之巧不墮二

乘. 故與其巧名也問方便大力能變無令

不墮二乘. 故名巧者實慧大力能令不墮凡

夫地. 亦應是巧也答已如前釋. 離聖則難.

勉凡則易. 故方便力大實慧力小. 又實慧但

是六地方便據七地. 又實慧如母方便如父

有又實慧三乘共. 方便獨在菩薩. 又方便必

有實. 實不必有方便. 又如什公答王稚遠問.

方便與智同是慧性. 但智淺而方便深. 了實

下              欄

相名實慧. 不證實際名方便也問如是四

說何者爲實答佛經有種種之說. 隨人隨

義用之不得定執. 如須眞天子波若經下卷

明二慧有三十許異可尋之也. 又今略示諸

異. 經自有但就空分二慧. 如觀空爲實慧知

空亦復空. 故不證空名方便慧. 自有但就有

中分二慧. 如淨名經. 以身不疾爲實. 身疾

爲方便. 又云觀身苦空無我爲實. 處生死

化物爲方便也. 自有空有分二慧如前釋.

自有福慧分二慧以慧爲實. 以福爲權自有

就自他分二慧. 自行爲實化他爲權. 自有大

乘爲實小乘爲權. 皆可隨文用之各有旨也

次釋法華四種二智義有人言法華但有

二種二智. 一者照三乘爲權照一乘爲實. 二

者照近爲權照壽量佛復倍上數爲實. 今明

此經要具四種二智. 一者初段中有三種二

智. 後開近顯遠中復有一種二智. 故成四

種. 初段明三種二智者. 初三一二智. 二乘

人欲入菩薩法. 要先須識三乘是權一乘爲

實. 以破彼迷權實無明. 此二智是反三之始.

歸一之初. 故先須辨之. 二者空有二智旣改

三信一. 則須學菩薩空有二慧. 觀空不證離

二乘地. 涉有無著出凡夫境. 故生在佛家

種姓尊貴. 又空有二慧是法身父母. 欲心

大覺者豈不學之. 三者卽此空有二慧是菩

薩自行耳. 復應化度衆生. 故以內靜爲實

外動用爲權. 故有第三動靜二慧也問此

三種二慧有何次第答初二慧令生信. 次

二慧令生解. 信解是自行. 第三明化他要

經數: 一七二○

經名: 法華玄論卷第五

頁數: 三九六

上              欄

具此三. 二乘之人方成菩薩也. 又初二慧爲

信. 次二慧爲解. 第三二慧卽是行. 一切菩薩

要先有信心. 次有解後有行. 今寄五十二位

明之. 前十信次十住. 十住卽是十解. 以解

故起十行. 行解成就任運趣菩薩道. 可名□

向. □向旣順無生流則登平眞悟. 故名十地.

以三種二智配此位者. 初二智爲信卽是十

信. 次二智爲解卽是十住. 第三二智卽是十

行. 解行旣成則能向菩薩道. 是故有十□向.

□向旣順無生流故登十地. 無階級階級論

之故作此判. 若階級無階級者一念具三種

二智也問何故先解後行答解行未始相

離. 但隨義理强弱故前後分之. 但解之易故

有前. 行之則難故居後也. 次就此經後段明

一種二智者. 此經後段辨本[&FFFF]#常無常二智.

識本是無生滅無始終爲實智. 識始終生滅

等用謂權智. 故初段具三種二智第二段常

無常二智. 故此經具四種二智也. 晩見論分

明廣說法身是常化身無常. 則四種二智便

成五時權實皆懷矣問何故次前三種二智

後辨常無常二智耶答前三種二智謂菩薩

解行卽是因義. 始于十信終至等覺. 後常無

常二智卽是果位稱妙覺地. 故因果二門要

具四種二智也. 次論三種二諦辨二智義. 自

攝嶺相承有三種二諦. 一以有爲世 諦空爲

眞諦. 次以空有皆俗非空非有爲眞. 三者二

不二爲俗非二非不二爲眞. 二諦旣有三轉

約諦發智亦具三矣. 初照有爲俗照空爲眞.

次照空有爲俗照非空非有爲眞. 三者照二

中              欄

不二爲俗照非二非不二爲眞問何故用三

種二諦耶答略明六義是故說之. 一者謂

各各爲人悉檀. 自有聞初得道自有聞後受

悟. 是已根性不同二諦非一. 二者爲釋如

來常依二諦說法. 若言如來常依二諦說法

者. 若說空說有應依二諦. 今說非空非有

乃至非二非不二. 應不依二諦. 是故釋云二

諦三門說. 此三門皆依二諦也. 若說有爲俗

說空爲眞. 依初門二諦說法. 乃至說二不二

爲俗. 非二非不二爲眞. 依後門二諦說法也.

三者爲釋佛敎不同. 經辨二諦雖多不出三

也. 如經云菩薩住二諦中爲衆生說法. 釋

論云爲著有衆生說空. 爲著空者說有. 此說

初門二諦也. 又云若有若無皆是世諦. 故

說非第一義. 華嚴云一切有無法了達非有

無. 如此等經是第二重二諦也. 又華嚴云不

著不二法以無一二故. 此第三重二諦也. 用

此三門於一切經無所違諍. 是故說此三種

二諦. 四者欲漸引衆生示階級方便. 無始已

來有此形心及以外物等. 謂是實有. 是故諸

佛出世而爲說之. 此是世俗實耳非聖實也.

若諸法本性空者乃名眞諦. 故中論云凡夫

[&FFFF]#倒爲有. 於世人是實名爲諦. 諸賢聖眞知

[&FFFF]#倒性空. 於聖人是實名爲諦也. 而衆生便

謂有非實諦空是眞實. 則捨有取空. 是故

云空之與有此是二邊皆是俗諦. 非空非有

中道之法乃爲眞諦. 或者雖捨二邊復滯中

道. 是故第三次明遠離二邊不著中道乃是

眞諦. 二邊中道皆俗諦耳. 五者爲五乘衆生

下              欄

說此三種二諦. 初爲引凡夫令捨有入空. 故

明有是俗空爲眞. 次爲引二乘人欲令悟中

道. 故說空有皆俗中道爲眞. 三爲菩薩令中

偏俱捨故. 若偏若中□皆是俗. 非中非偏此

乃爲眞. 所以然者. 菩薩之人謂凡夫二乘滯

於二邊. 而菩薩心遊中道. 爲破此見故明遠

離二邊不著中道也. 第六卽世學者明三假

有爲世諦三假空爲眞諦. 唯有此義但初門

意耳. 是故引之明三假空有皆俗非空有爲

眞. 彼卽云我自有二諦. 復有非眞俗爲中道.

是故今云二諦與中道亦是俗諦耳. 非二非

不二乃爲眞也

法華玄論卷第四

法華玄論卷第五

胡吉藏撰

開方便門示眞實相問云何開方便門示眞

實相耶答開二種方便示二種眞實. 二種

方便者一敎方便二身方便. 二種眞實者一

敎眞實二身眞實問何故唯開此二相耶

答三世諸佛唯有形之與敎. 於此二中有權

有實. 故須開示. 開示此二則十二部經八萬

法藏煥然可了. 所言開方便門示眞實者. 有

人言昔在鹿苑人機猶雜. 盛說三乘未明一

理. 爾時以權隱於眞實. 故一乘之理爲權敎

所閉. 今王城赴感乃應大機顯於眞實. 眞實

旣顯則廢除昔敎. 昔敎被廢故方便門開. 一

經數: 一七二○

經名: 法華玄論卷第五

頁數: 三九七

上              欄

理旣彰則眞實相顯. 故云開方便門示眞實

相. 此光宅解也評曰以三覆一顯一除三

非無此義. 但經云開方便門不云除方便門.

此非解也. 如世人開門非是除門. 詳經文旨

正是開覆非關廢立有人言直□三爲方便

卽是開方便門. 所以然者昔不言三是方便

故方便門閉. 今□三爲方便故方便門開也.

示眞實相者旣□三爲方便. 卽示一爲眞實.

此河西道朗釋也評曰得經旨也. 所以然

者. 昔說三乘是眞實卽以眞實閉於方便. 故

方便門不開. 今明三乘是方便故方便門開.

此乃是廢於三實開三方便. 故云開方便門

問此亦是廢立云何言非答此乃廢三實

立三是方便耳. 前明廢除三方便是故異也.

又開義在前廢義在後. 要先開三是方便然

後始得廢之. 不爾無因緣故不得廢也問

方便當體是門爲是通實相故爲門耶答具

有二義. 一者法門秤門則方便當體是門. 如

華嚴中諸善知識種種法門. 或弄砂或相戱

等皆法門也. 今亦爾. 如來有二種門. 一方

便門二者眞實門. 但此二門各有開閉. 昔

不言三是方便故方便扉掩. 今說三是方便

故方便門開. 昔不說一是眞實故眞實門閉.

今說一是眞實故眞實門開也. 二者此方便

法門復通實相. 故三乘方便爲一乘門. 實相

亦有二義故名門. 一者當體虛通故名爲門.

如淨名不二法門華嚴法界法門等. 二者能

通方便故爲方便作門有人言通相之功乃

由乎一極. 故一爲方便之門. 級引之功顯彰

中              欄

於三故三爲眞實之相. 言非三則方便之門

得開. 悟唯一則眞實之相可示. 此注解也

評曰文似不然但意不失旨. 所以然者. 旣由

一通三豈非一爲三門. 說三爲通一則三爲一

門. 但一爲三門此從實赴權謂出門也. 說三

通一從權入實謂入門也. 門旣有二相亦應宜

然. 說三表一故三爲一相. 說實令識權故一

爲三相. 以理詳之具此意也. 但注經偏用一

爲三門三爲一相. 意猶未圓. 若如前用義無

失也. 但上來三種皆一往方言. 未究環中

之極. 若具論者可有三義. 一者以三爲方便.

一爲眞實. 二者三一皆方便. 非三一爲眞實.

三者明三一爲二. 非三一爲不二. 二不二皆

爲權. 非二非不二爲實. 此之三種互得爲門.

如以三爲一門. 此以權通實. 若以一爲三門

以實赴權. 乃至二不二亦爾. 旣互得爲門.

亦互得爲相. 但不得互爲權實耳問方便

實相旣互得爲門. 亦得實相爲實相門乃至

方便爲方便門不答具有四句. 一者方便

爲實相門. 二實相爲方便門. 此二如前. 三

實相爲實相門. 四方便爲方便門. 如名爲義

門義爲名門. 由方便名顯方便義故名爲義

門. 由方便義顯方便名故義爲名門. 實相亦

爾. 中論序云實不名不悟. 故寄中以宣之.

卽其事也問今得以三顯三以一顯一以不

答亦有四句. 一者以三顯一. 二以一顯三.

三者以三顯三. 四以一顯一. 初兩句如前. 以

三顯三以一顯一者言. 昔三異今一此三在

一外. 今一異昔三此一在三外. 故一非三一

下                      欄

三非一三. 如此一三皆是執見. 今破此病故

云於一佛乘分別說三. 故三是一三. 汝等所

行是菩薩道. 故一是三一. 以三是一三. 三豈

異一. 一是三一. 一豈異三. 故名三一因緣之

義. 以今因緣三一顯自性三一. 亦以自性

三一顯因緣三一. 故云以三顯三以一顯一

問云何名方便復有幾門耶答方便品初

具詳方便得失事現彼文. 今當說門義. 此經

始終略有十五門. 方便品有二門. 譬喩品有

六門. 信解品有三門. 化城品有二門. 法師

品有一門. 普門品有一門. 合十五門也. 方

便品二門者. 第一云其智慧門難解難入. 故

權智爲實智門也. 生法師云言敎爲門. 言敎

爲門者說實智. 言敎卽是實智門也. 法華論

如生公釋. 次云以種種法門宣示於佛道. 此

用大乘敎爲門也. 譬喩品六門者. 一云其

家廣大唯有一門. 還以大乘敎爲門也. 二

云於此所燒之門安穩得出者. 此約三界限

域爲門. 如□家爲門也. 三者云唯有一門

而復狹小. 還以大乘敎爲門也. 四者如是三

車今在門外. 還以三界爲門也. 五云以佛

敎門出三界苦. 此用小乘敎爲門. 六云爾時

長者在門外立. 依大乘義此卽是用二死之

限域爲門. 小乘義明佛出一切煩惱外. 故

三界正使及習氣無知三藏佛皆斷已盡. 故

在門外立也. 又信解品三門者一云遇到父

舍住立門側. 此以大乘理敎爲門. 二云猶

在門外止宿草菴. 亦通大乘理敎爲門. 三

云爾時長者於其門內. 亦通以大乘理敎爲

經數: 一七二○

經名: 法華玄論卷第五

頁數: 三九八

上              欄

門也. 化城品二門者. 一梵王請佛願開甘露

門. 通大小敎爲門也. 二云重門高樓閣用小

乘三空之解爲門也. 法師品一門者卽是開

方便門示眞實相. 文中已辨. 普門品爲一

普二說法普. 此之二輪皆是菩薩虛通無□

門者以大乘爲門也. 此門有二種. 一神通

故名爲門. 又此二普令衆生悟入故名爲門

問開方便門示眞實相云何. 是能開所開

能示所示能閉所閉耶 答昔權說三乘敎不

言三是方便. 卽三方便閉. 佛權智爲能閉.

三方便門爲所閉. 今實智說三是方便則三

方便門開. 佛實智爲能開. 方便門爲開也.

能示所示者. 雖開三是方便門. 則示一乘爲

眞實. 實智卽是能示. 一乘卽是所示. 故實

智有二能. 一能開二能示也. 如人手能開門

又示門內之物. 是門內之物卽是所示手是能

示也問云何今昔門非門也答望昔三佛

有二義. 一就敎爲言. 直道三乘不言三是方

便復爲實相作門. 此是佛自閉義. 二者就佛

本爲通一說三敎. 三於佛卽是一乘門. 就緣

爲論亦有二義. 因三悟一故三於緣是門. 不

悟一者三於緣非門也問爲是智示爲敎示

耶答智說敎示也開亦爾也問云何是當

體門從他門耶答如權智能通實智實智爲

所通. 從所通爲名故言其智慧門. 智慧卽是

實智. 門卽是權智. □此權智爲實智家門. 例

如三解脫門從所通爲名. 解脫是所通涅槃

之果. 三空能通行人得涅槃故名解脫門也.

又世人言佛門人門等皆從所通爲門也. 當

中              欄

體得名者方便當體虛通故名爲門. 實相亦爾.

如言竹門板門也. 當門體是竹板故以當體

得名也問此經有十五門凡有幾城答五

城也. 信解品四城化城品一城. 信解品四城

者初卽中止一城. 卽譬於一方垂應作佛.

作佛爲城也. 二者於某城中捨吾逃走. 譬背

大乘之化. 以大化爲城也. 三者昔在本城懷

憂推覓. 譬佛於法身地覓衆生大機不得. 卽

佛法身爲城也. 四者時貧窮子到父住城.

卽大機已動□大乘理敎爲城也. 五者化城

品云化作一城. 卽二乘在三界外可以止息.

喩之如城也問旣有五城凡有幾宅答凡

有八宅. 就火宅中凡有六宅. 約義明之. 初

云有一大宅. 二云其宅朽故. 三是時宅主.

四云是朽故宅屬于一人. 五云長者諸子在

此宅中. 六云焚燒舍宅. 七化城品云莊嚴

舍宅. 八安樂行品云賜以田宅. 初兩序三界

相貌. 次兩明屬佛. 後二明衆生在中更起煩

惱受於八苦. 後二譬小乘人諸子功德. 下當

說之次論三說義論曰廣開三顯一斷疑

生信爲三根人三周說. 初法說次譬說後宿

世因緣說. 故三周說也問云何爲三根人

三周說耶答舊經師云初周爲上根人說.

次周爲中根人說. 後周爲下根人說評曰

直作此名於文未善. 若三說各爲三根三根

各聞一說. 則皆是上根何名三品. 設云上

根聞一說中根聞二說下根聞三說者. 則不

應言法說爲上根譬說爲中根宿世爲下根.

今所明者初周說通爲三根. 而上根一聞卽

下              欄

解. 次周說通爲中下. 而中根再聞方悟. 宿

世因緣說但爲下根. 下根三聞始了故. 釋論

明身子一聞卽證初果. 目連再說方證見諦.

下根理應三也問何以知然答初三請

中三根皆疑. 故知初說爲三根人. 次譬喩品

身子具騰中下根人疑悔請佛釋之. 故知譬

說通中下根人也. 又具三周說於義乃備. 若

但法無譬義勢未盡. 若但譬無法意亦不圓.

故須初周法說次周譬喩. 法譬雖圓但明現

在未辨宿世修因. 次有第三說也. 又一乘

之道入有多門. 自有樂聞法說從法說門入.

自有樂聞譬喩從譬喩門入. 卽前二周也. 自

有俱樂法譬則雙說兩門. 卽第三周. 故化城

已前謂法說門. 化城之後卽譬喩門. 自有於

此三門皆不得悟皆不爲說. 如五千之徒

也問此與三根有何異耶答此不明爲三

根故有三說. 但所樂各異故敎門不同. 又

三周說者欲示中道相. 故若一說二說則太

少. 若過三說則太多. 今欲示中道相不多不

少故但三說. 又釋論云諸佛語法事不過三.

今依佛規矩故但三說也. 又三執難改一乘

難信故須三說. 又示上尊大法下愍衆生慇

懃至三問若爾一切諸經□應三說答下

文云. 諸佛已說今說當說. 此法華經最爲難

信難解故須三說. 又初說令下種次說令生

長後說得成熟. 又初說生聞慧次說生思慧

後說生脩慧問文無此意何故强生穿鑿耶

答佛意深遠非爲一事. 如釋論解一句文

凡數十復次也次明次第問三說有何次

經數: 一七二○

經名: 法華玄論卷第五

頁數: 三九九

上              欄

第耶答法說爲譬說之本. 故在第一. 譬還

借事以喩前法故在第二. 宿世因緣明法譬

始終故在第三次明通別一一周皆有三

說. 如法說中云如優曇華卽是譬說. 我昔二

萬億佛所敎化卽是宿世因緣說也. 譬喩中

三說者譬說之前云我先不言皆是化菩薩

耶. 卽是法說也. 又明三十子及長者爲父.

豈非宿世已結緣耶. 宿世因緣說亦具三. 化

城之前是法說. 化城後是譬說. 故知一一說

中皆是具三. 但今大判云爾. 又從多爲論故

開三說也次明開合束三周爲二意. 初

周名引證例同說. 後二周名直說. 初引證例

同說者. 廣引四佛爲證明釋迦例同. 後二周

不復引證例同. 直說譬喩及宿世因緣也.

以破三明一此事反情. 一往難信. 故先須廣

引諸佛爲證. 然後明釋迦例同. 引證例同旣

竟. 後二周但須直說. 又初周謂人廣法略.

人廣者明五佛也. 法略者但一周說也. 次

後二周法廣人略. 法廣者二周說也. 人略者

但明釋迦一佛也. 下釋迦敎門爲作譬本.

故知譬說但明釋迦敎門也. 宿世因緣亦但

明釋迦結緣不明餘佛. 師與弟子故是釋迦

敎門也. 又初周名別說謂別明五佛敎門.

後二周名通說. 謂譬喩得通貫五佛. 化城亦

然. 又初二周名說現在. 次一周名說過去法

也. 又初二周明說果後一周辨因說因次明

多少問唯有三說更有餘說耶答大判三

說耳曲論說義卽多. 初三周佛自說. 次三根

人領解復有三說. 合六說也. 佛三周說三長

中              欄

行三偈頌爲六說. 領解亦爾. 略而言之有十

二說也. 就佛初周說中長行明五佛敎. 後偈

又頌五佛合成十說也. 第二周長行譬說及

合譬二說偈亦然. 復成四說. 第三周有長行

與偈爲二說. 各有法譬爲四說. 合前爲十八

說也. 若足前略開三顯一各有長行與偈成

二十說也. 上根人領解長行與偈爲二說.

中根人長行與偈. 復二說各有法譬爲四說.

足前爲六說. 下根領解長行與偈. 復二說各

有法譬爲四說. 合十說. 師與弟子合明開三

顯一之義. 略明三十說也. 其中說義不止於

此也次明惑障問以何惑障三根人不解

一乘耶答. 通而爲言二乘斷常障一乘中

道. 就別明之有二種惑. 一者斷見二者無明.

斷見者二乘證空謂爲妙極. 無明者不識如

來三一權實. 然斷見與無明猶是一體. 但

約義分之耳. 保執空義名爲斷見. 不識權實

名爲無明亦由無明. 是故保執也. 此惑非九

十八使. 所以然者羅漢已斷九十八使. 而猶

不識權實. 故知屬無明煩惱也. 晩見法華

論云. 無煩惱人有於染慢故. 不知一乘及法

身常住. 此染慢卽是無明也. 但約此惑三品

不同. 下根則重中根爲次上根則輕. 故開

三品也問發軫卽學二乘如婆沙論釋論

等. 云緣覺極遲則爲百劫. 極速則爲四世.

聲聞極遲六十劫. 極速三世. 小乘旣障大者.

習小時久應是鈍根. 習小時近應爲利根. 二

者之間應是中根答是義須進退論之. 若

二乘心是惑而能障大乘者. 應如所問. 則久

下              欄

劫行二乘行則起惑長. 此執難破. 應是下根

習二乘行近者起惑時小. 此執易傾. 應是上

根. 二者之間應中根. 但身子行小行旣久.

其根則利故名上根. 習小時近名爲下根.

二者之間秤爲中根也. 又身子窮小之原於

大易悟. 餘人不爾. 故身子名爲利根也. 又

二乘有被會爲菩薩道. 則二乘行久者於菩

薩則行深也. 有人言有四句一惑輕而利根

也. 二惑重而利根. 三惑輕根鈍. 四惑重根

鈍. 若惑輕利根初聞卽悟. 若中下兩人再聞

卽悟. 第四人者三聞方悟. 此義至下五濁中

當廣釋也次明轉根問上中下三根有增

進義不答有人言. 初周法說上根聞卽悟.

中根轉爲上根下根進爲中根. 第二周說中

根同上根得悟. 下根轉爲上根. 第三周說下

根同上根得悟也. 有人言約三乘判上中下

根. 菩薩爲上根緣覺爲中根聲聞爲下根. 就

聲聞中自有上中下根. 約此三根. 故有三

周之說. 雖復得悟猶有利鈍之殊. 如刀斫

物一斫斷者爲上. 二斫斷者爲中. 三斫斷者

爲下. 雖復俱斷而有利鈍之別. 雖前後得悟

亦有利鈍之殊也評曰後說者得經旨. 何

以知然. 上根人得悟時中下未悟. 云何已轉

根耶問今有轉根義不答毘曇是小乘尙

有轉根. 大乘義無有定性. 云何不轉耶. 値

惡緣故轉利爲鈍. 値善緣故轉鈍爲利也

次明大小問三周說法菩薩於何時得悟

答一往判菩薩爲上根. 緣覺爲中根. 聲聞

爲下根. 若爾菩薩及緣覺皆勝聲聞. 故聞

經數: 一七二○

經名: 法華玄論卷第五

頁數: 四○○

上              欄

初周□悟也. 次更論者利根緣覺勝聲聞可

得名上根. 釋論云鈍根緣覺不及身子. 若

爾可得同下根三周說乃悟耳. 菩薩不定初

心久行□是菩薩. 今通論菩薩根有等聲聞

三品者. 應三周□悟. 利根菩薩與身子同

品者. 聞初周卽悟. 中下二品亦爾也. 但菩

薩執異迷輕又無自保究竟之惑. 故利鈍菩

薩聞初周皆悟. 何以知之. 下身子得記中人

天八部知皆受記. 故凡夫人雖復根鈍而惑

輕. 身子雖復根利而惑重. 故同是初周得

悟也問菩薩何故無領解耶答有人言菩

薩亦有領解但法華經多不盡度耳. 故方便

品云. 菩薩聞是法疑網皆已除卽其證也.

有人言聲聞有執異之病又有自保之惑故正

破之. 所以有領解耳. 菩薩無自保之病. 設

有謂大異小謂小異大. 明菩薩自作佛二乘

不作佛. 一聞法華卽得領悟. 但破三歸一

正爲二乘. 傍爲菩薩故不述菩薩領解也

問聲聞聞經旣得記. 菩薩聞經何故不得受

記答以解領之言例記可知也. 但提婆達

多品授龍女記. 隨喜品云聞法華經一句一

偈皆與受記. 下壽量品中自有菩薩得記也

次會二經問勝□經云三乘初業不愚於

法. 自知當得覺. 云何此經明三根羅漢初則

生疑後便得悟答舊經師云有事有理. 言

其理者三乘初業已知作佛. 實無始疑之與

終悟. 但符同凡夫引初對之前外凡夫人. 令

其信於一乘. 必當作佛. 故示始疑終悟耳.

敎中爲論明二乘得果已後在遊觀心中. 推

中              欄

理旣一敎不應三敎. 若定三理寧得一. 故

終日[&FFFF]#遑安心[&FFFF]#寄. 故瑤法師云. □[&FFFF]#理敎

之間疑爲失爲不失. 若以理惑敎此有得義.

若以敎惑理此有失義. 是故□[&FFFF]#生得失之

疑. 然根有三種. 若上根利根智以理惑敎情

多以敎惑理情少. 故初聞法說符順其心則便

領悟. 如身子之流. 以理惑敎情少以敎惑理

情多. 雖聞法譬二說乖其本心. 故三聞方悟

如滿願之流矣. 若中根人處利鈍之間. 理敎

相惑其心正等. 聞法說未悟聞譬說便解如

善吉之流評曰若理中已知同歸. 敎中猶

有迷悟者. 則勝□是實說法華爲權敎也. 若

爾法華明一亦未了. 不應取勝□意解五百

由旬也. 又大經云羅漢二萬劫至發心處. 亦

是不了之說. 所以然者. 初業已知同歸何

因緣故經二萬劫始發心耶. 若爾涅槃應是

未了. 若大經是了勝□便應未了. 又初業已

知同歸豈應復證羅漢. 夫論證者謂爲究竟

故證耳. 旣知非極豈應證耶. 又依法華論

明證性法身與勝□不異. 不應作了不了及

理敎釋之. 有人言三乘初業者. 此是三乘人

初信大乘故名爲初業. 此解於勝□法華兩

經無妨. 勝□據初信大乘故自知作佛. 法華

約三乘未信一乘故所以生疑. 有人言勝□

云三乘初業不愚於法. 自知者此據利根懸

悟之人聞三卽領一. [&FFFF]#小卽悟大也. 法華

云羅漢猶疑者. 此據鈍根人聞三守三[&FFFF]#小

住小. 故二經不違也問利根[&FFFF]#過身子.

復有何利根人而懸悟耶答法華中明身子

下              欄

第三根. 此多是內□菩薩行. 外現是聲聞引

小行耳. 問何以知聞小懸悟大耶答義有

四句. 一者聞三悟三. 二者聞一悟一. 此二易

明. 三者聞一悟三. 如聞大涅槃敎. 而成羅

漢. 四者聞三悟一卽初業是也問法華經

文有聞一悟三不答妙莊嚴王本事品云.

八萬四千人遠塵離垢得法眼淨. 此義乃應

通大小. 而諸經中多以爲小乘也. 有人言勝

□爲方便之人. 故自知作佛. 法華據實行之

人故不自知也. 二經亦不相違. 有人言此

事不可思量解釋. 如大智論釋畢定品云. 五

不思議中佛最不可思議. 聲聞作佛不作佛

唯佛能解. 論者正可論其餘事. 得佛時乃

了. 龍樹旣秤得佛明乃了. 凡夫豈可欲專決

耶. 後當更論此義也次明緣覺無領解義

問法華座何故無緣覺領解耶. 又法華正

會三乘何故無緣覺衆耶答經師種種異說

皆不分明. 今略解釋之使易了也. 佛爲三根

人開三乘. 中根人鄙聲聞從師復憚佛道長

遠. 是以其人出無佛世成□支佛. 故法華座

中無緣覺也問若爾何故餘經復明有緣覺

耶答總論緣覺凡有四種. 一者本乘緣覺.

謂本發緣覺心後得緣覺果. 但此人有多經

劫. 而釋論及餘論略擧有二. 一極遲百劫.

百劫者此是大□支. 俱舍論秤犀角喩百劫

也. 二極速四世. 中間則多小不定. 此二種

人成緣覺果決定不値佛. 故華嚴云菩薩從

兜率天下放光照之. 若覺知者則捨壽入無

餘. 不覺者徙量他方無佛世界. 大經譬之彗